Legal Document

Category: 279

Text:
37. ΑΝΑΓΚΑΣΤΙΚΟΣ ΝΟΜΟΣ υπ’ αριθ. 677 της 19/19 Νοεμ. 1945 Περί συμπληρώσεως και τροποποιήσεως των νόμων περί προστασίας του εθνικού νομίσματος. Άρθρ.1.-(Αντικατασταθέν δια του άρθρ. 6 Α.Ν. 710/1945, κατηργήθη δια του άρθρ. 3 Α.Ν. 944/1946). Άρθρ.2.-Η διάταξις του άρθρου 2 του Ν.Δ/τος υπ’ αριθ. 1638 του 1942 περί τροποποιήσεως του Νόμου 5986 του 1934 περί μετατροπής ποινών δεν έχει εφαρμογή επί των παραβάσεων των Νόμων περί προστασίας του εθνικού νομίσματος εφ’ ων εφαρμόζονται εξ ολοκλήρου αι διατάξεις του άρθρου 2 του υπ’ αριθ. 296/1936 Α.Ν. Άρθρ.3.-Η δια του υπ’ αριθ. 33 του 1936 Α.Ν. συσταθείσα ειδική υπηρεσία προστασίας εθνικού νομίσματος υπάγεται εφεξής υπό τας διαταγάς του Υπουργού της Δημοσίας Τάξεως. Άρθρ.4.-Η διάταξις της παραγρ. 7 του άρθρου 1 του υπ’ αριθ. 296 του 1936 Α.Ν. εφαρμόζεται και δια πάντας τους απολαυόντας ιδιαζούσης δωσιδικίας καταργουμένης πάσης αντιθέτου διατάξεως. Άρθρ.5.-Δια τας παραβάσεις εν γένει των Νόμων περί προστασίας του εθνικού νομίσματος, αρμόδιον δικαστήριον προς εκδίκασιν αυτών καθίσταται το μονομελές Πλημελειοδικείον, αι δε κατά των παραβατών επιβαλλόμεναι ποιναί ορίζονται αι δια του άρθρου 1 του υπ’ αριθ. 296/36 Α.Ν. θεσπισθείσαι, καταργουμένης πάσης αντιθέτου διατάξεως. Σελ. 48 Άρθρ.6.-Πάσαι αι περί προστασίας του εθνικού νομίσματος δια προγενεστέρων Νόμων καθορισθείσαι παραβάσεις ισχύουσιν εξ ολοκλήρου, εφ’ όσον δεν καταργούνται ή τροποποιούνται δια του παρόντος Α. Νόμου. Άρθρ.7.-Δια Δ/των εκδιδομένων προτάσει του Προέδρου της Κυβερνήσεως και του Υπουργού των Οικονομικών, δύνανται να ληφθώσι και οιαδήποτε άλλα μέτρα προς προστασίαν του εθνικού νομίσματος. Άρθρ.8.-Δια κοινών αποφάσεων του Προέδρου της Κυβερνήσεως του Υπουργού των Οικονομικών και του Υπουργού της Δημοσίας Τάξεως διατίθενται ως αμοιβή παντός συντελούντος αποτελεσματικώς εις την κατάσχεσιν χρυσών νομισμάτων κλπ. κατά τας διατάξεις του Α.Ν. 296 του 1936 και του παρόντος ποσόν από είκοσι χιλιάδων μέχρις ενός εκατομμυρίου δραχμών. Η ισχύς του παρόντος Νόμου άρχεται από της δημοσιεύσεώς του εις την εφημερίδα της Κυβερνήσεως. 26.Β.α.36-37 Προστασία του Νομίσματος